OpenLLM-France/wikimedia huggingface dataset:
# Lluís VI de Hessen-Darmstadt

Lluís VI de Hessen-Darmstadt (en alemany Ludwig VI von Hessen-Darmstadt; 1630–1678) fou un noble alemany, landgravi de Hessen-Darmstadt.

## Vida

Lluís va néixer a Darmstadt (Alemanya) el 25 de gener de 1630, fill del landgravi Jordi II (1605-1661) i de Sofia Elionor de Saxònia (1609-1671).
Després de la mort del seu pare, el 1661, es va convertir en landgravi de Hessen-Darmstadt. Aquell mateix any, el duc Guillem de Saxònia-Weimar el va incorporar a la Societat Fructífera, on va conèixer Frederic I de Saxònia-Gotha, amb la germana del qual es casà el 1666. Lluís VI era escriptor, autor de diverses obres literàries, especialment de poesia.
Va morir a la mateixa ciutat de Darmstadt el 24 d'abril de 1678.

## Matrimoni i fills

El 24 de novembre de 1650, es va casar amb la seva cosina Maria Elisabet de Schleswig-Holstein-Gottorp (1634-1665), filla de Frederic III i de Maria Elisabet de Saxònia. El matrimoni va tenir vuit fills:
* Jordi (1654-1655).
* Magdalena Sibil·la (1652-1712), casada amb el duc Guillem Lluís de Württemberg (1647-1677).
* Sofia Elionor, nascuda i morta el 1653.
* Maria Elisabet (1656-1715), casada amb el duc Enric de Saxònia-Roemhild (1650-1710).
* Augusta Magdalena (1657-1674).
* Lluis VII (1658-1678).
* Frederic (1659-1676).
* Sofia Maria (1661-1712) casada amb el duc Cristiá de Saxònia-Eisenberg (1653-1707).
Havent enviudat, el 5 de desembre de 1666 es casà amb Elisabet Dorotea de Saxònia-Gotha-Altenburg (1640-1709), filla d'Ernest I de Saxònia-Gotha-Altenburg (1601-1675) i d'Elisabet Sofia de Saxònia-Altenburg (1619-1680). D'aquest segon matrimoni en va tenir vuit fills més:
* Ernest Lluis (1667-1739), casat primer amb la princesa Dorotea Carlota de Brandenburg-Ansbach (1661-1705), i després amb la comtessa Lluïsa Sofia de Spiegel (1690-1751).
* Jordi (1669-1705).
* Sofia Lluïsa (1670-1758), casada amb Ernest Albert II d'Oettingen-Oettingen (1669-1731).
* Felip (1671-1736),casat amb Maria Teresa de Croy (1673-1714).
* Joan (1672-1673).
* Enric (1674-1741).
* Elisabet Dorotea (1676-1721), casada amb Frederic III de Hessen-Homburg (1673-1746).
* Frederic (1677-1708), casat amb Petronella de Stockhausen Mans (1677-1751).

## Bibliografia

* Arenfeldt, Martin Kohlrausch, Xenia von Tippelskirch, Regina Schulte: Der Körper der Königin S. 145
* Pauline Puppel: Die Regentin S. 107
* Konrad Kretschmer: Historische Geographie von Mitteleuropa S. 508

## Enllaços externs

* http://134.76.163.162/fabian?Hessische_Landes-_Und_Hochschulbibliothek_(Darmstadt) Arxivat 2011-08-17 a Wayback Machine.
# Barcelona (Veneçuela)

Barcelona és una ciutat de Veneçuela capital de l'estat d'Anzoátegui. Juntament amb Puerto La Cruz, Lechería i Guanta forma una de les àrees metropolitanes més importants del país. El 2001 tenia 359.984 habitants. La ciutat pren el nom de la capital de Catalunya, Barcelona. Fou fundada el 12 de febrer de 1638, dia de la patrona Santa Eulàlia, amb el nom de Nueva Barcelona del Cerro Santo per part del català Joan Orpí i del Pou.
Entre els llocs emblemàtics del seu patrimoni cultural destaca el Teatro Cajigal, fundat el 1895.

## Vegeu també

* Laureano Vallenilla Lanz

## Referències

* ↑ "Los catalanes en América", de Pedro Grases, Hispania, octubre 1992, pàg. 844-851. Disponible a JSTOR (accés restringit)
Viccionari
# New Boston

«New Boston» té aquests significats:
* New Boston (Illinois)
* New Boston (Ohio)
* New Boston (Nova Hampshire)
* New Boston (Texas)
* New Boston-Morea, concentració de població designada pel cens dels Estats Units a l'estat de Pennsilvània.
# New Boston (Illinois)

New Boston és una ciutat dels Estats Units a l'estat d'Illinois. Segons el cens del 2000 tenia 632 habitants.

## Demografia

Segons el cens del 2000, New Boston tenia 632 habitants, 269 habitatges, i 177 famílies. La densitat de població era de 259,6 habitants/km².
Dels 269 habitatges en un 28,3% hi vivien nens de menys de 18 anys, en un 53,2% hi vivien parelles casades, en un 8,2% dones solteres, i en un 34,2% no eren unitats familiars. En el 29% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,1% tenia menys de 18 anys, un 9,3% entre 18 i 24, un 25,9% entre 25 i 44, un 24,5% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 102,5 homes.
La renda mediana per habitatge era de 29.231 $ i la renda mediana per família de 36.875 $. Els homes tenien una renda mediana de 32.361 $ mentre que les dones 17.917 $. La renda per capita de la població era de 15.593 $. Aproximadament el 6,4% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Boston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- New Boston». American Fact Finder. Oficina del Cens dels Estats Units, 12-01-2010.
# Lorien (grup de música)

Lorien és el projecte musical de la cantant Judit Lorien. L'any 2015 es presenta amb l'EP "Daily Life", i el 2016 debuta amb el seu primer disc "Inner Demons", autoeditat. El grup Lorien ha tocat en festivals referents de Catalunya com el Mercat de Música Viva de Vic, Barnasants, Folk Me Hard, i en sales com la Sala Bikini de Barcelona, Sala Clap de Mataró, La Jazz Cava de Vic i el Volià! de Manresa entre d'altres. La revista Enderrock l'ha inclòs entre les noves veus femenines del 2017. El juny de 2017 estrena el seu primer videoclip, "Mr. Chinese". El 2018 són seleccionats per les beques de suport a la creació de les Cases de la Música.

## Referències

* ↑ «Lorien aixequen el vol». enderrock.cat, 21-10-2016. [Consulta: 27 desembre 2017].
* ↑ «La catalana Judit Lorien, en concert a la sala Bikini». beteve.cat, 01-07-2016. Arxivat de l'original el 27 de desembre 2017. [Consulta: 27 desembre 2017].
* ↑ «La guia de veus femenines que trepitjaran fort el 2017». enderrock.cat, 11-12-2016. [Consulta: 27 desembre 2017].
* ↑ «Estrenamos el nuevo videoclip de Lorien». mondosonoro.com, 08-06-2017. [Consulta: 27 desembre 2017].
* ↑ Redacció «Es fan públics els 58 grups que rebran les ajudes de les Cases de la Música». Enderrock.cat [Consulta: 27 març 2018].
# Macaulay2

Macaulay2 és un Sistema algebraic computacional de lliure pensat per la recerca en Geometria algebraica i l'Àlgebra commutativa. Macaulay2 apareix com a reescriptura del codi del programa Macaulay feta per Mike Stillman i Dan Grayson. Macaulay2 fa servir el seu propi llenguatge d'alt nivell, basat en el llenguatge que es fa servir en el seu camp. En el desenvolupament col·laboren diverses persones escrivint paquets que estenen les funcionalitats del programa. Per treballar-hi es pot fer des d'una consola de sistema o des d'entorns com l'Emacs o el TexMacs.
Al tractar-se d'un software orientat cap a l'àlgebra, Macaulay2 inclou algoritmes per calcular per exemple les bases de Gröbner o els nombres de Betti, entre molts altres. Una altra de les seves característiques és que permet treballar sobre diversos tipus d'anells i mòduls.
Porta el seu nom en honor del matemàtic britànic Francis Sowerby Macaulay (1862-1937).
# Línia 5 (Rodalies Madrid)

La línia C-5 de Rodalies Madrid recorre 45,1 km al llarg de la Comunitat de Madrid entre les estacions d'Humanes i Móstoles - el Soto passant per Atocha. En el seu recorregut travessa els municipis d'Humanes de Madrid (1 estació), Fuenlabrada (2 estacions), Leganés (3 estacions), Madrid (12 estacions), Alcorcón (3 estacions) i Móstoles (2 estacions).

## Freqüències

A diferència de la resta de la xarxa de Rodalies, la línia C-5 té freqüències similars a les línies del Metro de Madrid, amb estacions més pròximes entre si que la resta de línies i un sistema de senyalització i conducció peculiar, el LZB.
Mapa Rodalies Madrid línia C-5 :
# Línia 5 CFL

La Línia 5 CFL és una línia ferroviària luxemburguesa que connecta la ciutat de Luxemburg amb Kleinbettingen, y que porta a Arlon, al sureste de Bélgica. La terminal a l'extrem oriental és l'estació de trens de Luxemburg. La línia està operada principalment per Chemins de Fer Luxembourgeois. Es va inaugurar el 15 de setembre de 1859.

## Estacions

* Estació de trens de Luxemburg
* Estació de trens de Bertrange-Strassen
* Estació de trens de Mamer-Lycée
* Estació de trens de Mamer
* Estació de trens de Capellen
* Estació de trens de Kleinbettingen
* Arlon (Bèlgica)

## Referències

* ↑ «Ligne Luxembourg - Kleinbettingen - frontière belge». [Consulta: 11 novembre 2015].
# New Braunfels

New Braunfels és una població dels Estats Units a l'estat de Texas. Segons el cens del 2007 tenia 51.804 habitants.

## Demografia

Segons el cens del 2000, New Braunfels tenia 36.494 habitants, 13.558 habitatges, i 9.599 famílies. La densitat de població era de 481,7 habitants/km².
Dels 13.558 habitatges en un 33,4% hi vivien nens de menys de 18 anys, en un 55,4% hi vivien parelles casades, en un 11,5% dones solteres, i en un 29,2% no eren unitats familiars. En el 24,8% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,11.
Per edats la població es repartia de la següent manera: un 25,7% tenia menys de 18 anys, un 8,5% entre 18 i 24, un 28,4% entre 25 i 44, un 20,6% de 45 a 60 i un 16,9% 65 anys o més.
L'edat mediana era de 36 anys. Per cada 100 dones de 18 o més anys hi havia 88,3 homes.
Entorn del 9% de les famílies i el 10,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Braunfels». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- New Braunfels». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lídia Flaqué i Centellas

Lídia Flaqué i Centellas (Barcelona, 26 de maig de 1956) és una exnedadora, exwaterpolista i dirigent esportiva catalana.
Llicenciada en Ciències de l'educació, va especialitzar-se en gestió esportiva i va desenvolupar el càrrec de tècnica de l'Institut Barcelona Esports de l'Ajuntament de Barcelona. Va desenvolupar la seva carrera com a nedadora al Club Natació Montjuïc. Especialista en proves de mig fons, va guanyar tres Campionats d'Espanya d'estiu, en la prova de 800 m. lliure (1971, 1973 i 1974). En aigües obertes destaca en el seu palmarès victòries com la travessia a l'estany de Banyoles (1973).
Va ser també una de les pioneres del waterpolo femení català. A principis dels anys 1980 va ser una de les impulsores de l'equip femení del CN Montjuïc, juntament amb la seva germana Laura i altres nedadores del club. Posteriorment va prendre les regnes de l'equip com a entrenadora. L'any 1989, amb la creació de la primera selecció femenina de waterpolo d'Espanya, va ser nomenada delegada de l'equip estatal, càrrec que va ocupar fins al 1993, i posteriorment entre 1997 i 2008. En aquesta segona etapa, va guanyar la primera medalla internacional del waterpolo femení espanyol, aconseguin el subcampionat d'Europa de 2008.
L'any 2008 va ingressar a la junta directiva de la Federació Catalana de Natació com a presidenta de la comissió de waterpolo, càrrec que va exercir durant una dècada. Des d'aquest lloc va ser una de responsables dels Campionat del Món de natació de 2003 i de 2013, disputats a Barcelona, i exercint com a directora de la competició de waterpolo femení. Posteriorment ha seguit vinculada a la junta directiva de la federació com a secretària.

## Referències

* ↑ «Lídia Flaqué i Centellas». Enciclopèdia de l'esport català. Barcelona: Grup Enciclopèdia Catalana.
* 1 2 3 «Junta Directiva». Federació Catalana de Natació. Arxivat de l'original el 2018-08-20. [Consulta: 29 setembre 2020].
* ↑ «Florentino Villa y Lidia Flaque, del C.N. Montjuic, vencedores» (en castellà). Mundo Deportivo, 17-09-1973 [Consulta: 29 setembre 2020].
* 1 2 «Lidia Flaqué pone nota a ‘su’ proyecto» (en castellà). Waterpolista.com. [Consulta: 29 setembre 2020].
# Batman Beyond

Batman Beyond (també coneguda com a Batman of the Future en Sud-amèrica, Europa, i Austràlia) és una sèrie de televisió estatunidenca desenvolupada per Bruce Timm, Paul Dini, i Alan Burnett i produïda per Warner Bros. Animation en col·laboració amb DC Comics com a continuació de la història de Batman. Aquesta retrata un nou Batman adolescent en una futurística Gotham City sota la tutela d'un envellit Bruce Wayne, la sèrie es va començar a emetre el 10 de gener de 1999, i va acabar el 18 de desembre de 2001. Després de 52 episodis comprenent tres temporades i el lliurament d'un llargmetratge directe a vídeo, la sèrie es va posar en espera a causa de la sèrie animada Justice League, malgrat que la cadena havia anunciat plans per a una quarta temporada.
Entre el 1999 i el 2000 alguns episodis serien llançats en VHS dins del llargmetratge Batman Beyond: The Movie, de Dan Riba i Butch Lukic. El darrer lliurament en DVD conté la pel·lícula i 4 episodis de la sèrie Batman:
* Batman Beyond: The Movie
* Golem, episodi 1.04
* Meltdown, episodi 1.05
* Dead Man's Hand, episodi 1.07
* The Winning Edge, episodi 1.08

## Referències

* ↑ «A History of Batman on TV». IGN [Consulta: 15 agost 2010].
* ↑ Erickson, Hal. Television Cartoon Shows: An Illustrated Encyclopedia, 1949 Through 2003. 2a edició. McFarland & Co, 2005, p. 114-122. ISBN 978-1476665993.
* ↑ «News». Comics Continuum, 09-02-2001. [Consulta: 2 gener 2011].
# Luis Marín Sabater

Luis Marín Sabater (Ordizia, Guipúscoa, País Basc, 4 de setembre de 1906 - Guipúscoa, 21 de desembre de 1974) fou futbolista basc que jugava en la posició de davanter. Va ser internacional amb la selecció espanyola.
Va començar la seva carrera professional el 1928 jugant a l'Atlètic de Madrid. Va jugar per al club fins al 1936. Després de la Guerra Civil espanyola, el 1939 va fitxar pel Reial Madrid, on va jugar fins a l'any 1941, quan va fitxar pel Granada CF, on va acabar la seva carrera l'any 1945, i amb el qual va guanyar tres copes d'Espanya. Marín va ser internacional amb la selecció espanyola, però no hi va arribar a debutar.

## Palmarès

* 3 Copes del Generalíssim: 1943-44, 1944-45, 1945-46.

## Referències

* ↑ «Lafuente». BDFutbol. [Consulta: 7 juny 2018].
* ↑ Guijarro, Miguel Ángel. «El gol, como ideal religioso» (en castellà). Marca, 13-12-2004. [Consulta: 7 juny 2018].
# Macho Man

Macho Man és el segon senzill del grup estatunidenc de música disco Village People. Es va fer popular a l'estiu del 1978, tot aconseguint el número 25 a les llistes d'èxits dels Estats Units, quatre mesos abans del seu senzill Y.M.C.A.

## Referències

* ↑ «The Village People Awards». Allmusic. [Consulta: 31 octubre 2012].

## Enllaços externs

* Macho Man Arxivat 2009-10-08 a Wayback Machine. Village People. Goear
# Bartomeu Ribó i Terriz

Bartomeu Ribó i Terriz (Madrid, 1835 — Madrid, 1907) fou un pintor i crític d'art especialitzat en obres de temàtica religiosa. Va passar gran part de la seva vida professional a Catalunya.
Deixeble de Pau Milà i Fontanals, es va presentar en diverses ocasions a l'Exposició Nacional de Belles Arts de Madrid i a exposicions de belles arts de Barcelona. Escriví també crítica d'art.

## Obra rellevant

* Capella del Sagrament de la Catedral de Barcelona
* Alguns elements decoratius del Gran Teatre del Liceu, en col·laboració amb Josep Mirabent i Gatell
* Cafè Cuyàs, un luxós establiment de Barcelona
* Algunes decoracions i pintures per a Ca l'Erasme, al carrer del Carme 106, Barcelona
* Pere el Gran al coll de Panissars, al Museu d'Història de Catalunya
* La Guerra del Francès, Ajuntament de la Bisbal

## Referències

* 1 2 «Bartomeu Ribó i Terriz». Gran Enciclopèdia Catalana. Barcelona: Grup Enciclopèdia Catalana.
* ↑ Sesé, Teresa «"L'àngel de les flors". Isabel Coll reivindica la figura de Bartomeu Ribot». La Vanguardia, 25 d’abril 2017.
* ↑ Creixell, Rosa; Sala, Teresa - M «Retrat de família: els secrets dels Gònima» (en català). Barcelona, quaderns d’història, Núm. 12, 2005, p. 191 (179-193).
* ↑ Rodríguez, Maria José «Amb tot el rigor històric». Avui, 02-04-2010.
# Machne Israel

Machne Israel (en hebreu: מחנה ישראל) és l'organització de servei social del moviment hasídic Habad-Lubavitx.

## Fundació

Machne Israel va ser fundat pel Rebe i líder de Lubavitx, el Rabí Iosef Itzjak Schneerson, en maig de 1941, el Rebe va romandre al capdavant de l'organització fins a la seva defunció en 1950. Iosef Itzjak va nomenar director executiu al seu gendre, el Rabí Menachem Mendel Schneerson. En el seu testament, el Rabí Menachem Mendel Schneerson va nomenar a diverses persones per dirigir l'organització després de la seva defunció. Una d'aquestes persones va ser el Rabí Yehuda Krinsky. El fons per al desenvolupament Machne Israel va ser fundat el 1984 amb la finalitat d'ajudar a finançar i expandir les institucions de Habad.

## Missió

L'organització tracta d'augmentar el nivell observança de la Torà, el compliment dels preceptes (mitzvot), i intenta atreure a més persones, perquè aquestes facin Teixuvà. Adicionalment, l'objectiu de l'organització és divulgar el missatge de l'anterior Rebe de Lubavitx, fomentar el penediment (Teixuvà) i la redempció (Gueulà), i fer possible la vinguda del Mesíes (Moshiach).

## Projectes comunitaris

Machne Israel ha iniciat diversos projectes comunitaris:
* Mishnayos Baal Peh: L'aprenentatge dels 6 ordenis de la Mixnà es divideix entre els membres, de manera que l'estudi de tota la Mixnà és completat en un any.
* Societats Tehilim: Mahane Israel ha creat les Societats Tehilim per a la recitació diària dels salms. Aquestes societats treballen juntament amb la societat universal Tehilim, fundada a la Ciutat vella de Jerusalem.
* Chalukat HaShas: La totalitat del Talmud es divideix entre els membres de Machne Israel, cada membre pren per a si mateix un tractat talmúdic (masechet), i es compromet a completar el seu estudi en un any.
* Keren HaShanah: Consisteix en una recaptación de fons anual, pels més necessitats, que té lloc durant els Dies temibles.

## Referències

* ↑ «Rabbi Yosef Yitzchok Shneersohn (1880-1950), the 6th Rebbe of Chabad Lubavitch - A Brief Biography» (en anglès). Askmoses.com, 01-08-2010. Arxivat de l'original el 2011-04-03. [Consulta: 14 desembre 2018].
* ↑ «Proceeding Together. Volume 2: Merkos L'Inyonei Chinuch & Machne Israel Must Not Falter» (en anglès). Sichosinenglish.org, 09-09-2012. Arxivat de l'original el 2012-09-09. [Consulta: 14 desembre 2018].
* ↑ «The Rebbe- About Chabad-Lubavitch» (en anglès). Chabad.org, 01-08-2010.
* ↑ Goldman, Ari L. «Rabbi Schneerson Led A Small Hasidic Sect To World Prominence» (en anglès). New York Times, 13-06-1994.
* ↑ «When the Rebbe Directed the Publishing House» (en anglès). Chabad.org, 01-08-2010.
* ↑ «Machne Israel Development Fund» (en anglès). Chabad.org & Living Torah, 01-08-2010.
* ↑ «Machne Israel Development Fund Announces Major Gift» (en anglès). Lubavitch.com, 10-11-2010.
* ↑ «Ten Years After Schneerson's Death, Lubavitch Movement Flourishes» (en anglès). Forward.com, 01-08-2010.
* ↑ «Chabad's R. Krinsky Named Most Influential Rabbi, Credits Rebbe» (en anglès). Israel National News, 01-08-2010.
* ↑ Rabbi Menachem M. Shneersohn. Hayom Yom-From Day to Day. - Brooklyn, NY 2010. - p.202
# Male

«Male» té aquests significats:

## Geografia

* El Roc Malè: una muntanya al municipi de Queralbs (Ripollès)
* Malé: la capital de la República de les Maldives
* Male: un antiga senyoria del comtat de Flandes, ara un nucli de la ciutat de Brugge
* Malè: un municipi italià, dins de la província de Trento
* Mâle: un municipi francès al departament de l'Orne
* Dent d'Estibere Male: una muntanya al departament dels Alts Pirineus (França)

## Persones

* Lluís de Male, també anomenat Lluís II de Flandes (1330-1384): un comte de Flandes
* Margarida de Male, també anomenada Margarida III de Flandes (1350-1405): filla de Lluís de Male i comtessa de Flandes i d'Artois
* Adri van Male (1910-1990): un futbolista neerlandès
* Joan Miquel Nadal i Malé (1950 -):un advocat i polític català

## Edifici

* El castell de Male: un antic castell dels comtes de Flandes a Brugge, transformat des del 1946 en abadia benidictina
* El costell de Male, un antic costell
Viccionari
# Lèmur ratolí pigmeu

El lèmur ratolí pigmeu (Microcebus myoxinus) és un dels lèmurs ratolí més petits, amb un pes de només 43-55 grams. La seva part dorsal és d'un color vermellós-marró i la part ventral és d'un blanc cremós. Viu en boscos caducifolis secs.

## Referències

* ↑ Mittermeier, R.A. [et al.].. Lemurs of Madagascar. 2a edició. Conservation International, 2006, p. 104–107. ISBN 1-881173-88-7.
# Maksim Taràssov

Maksim Vladímirovitx Taràssov - Максим Владимирович Тарасов (rus) - (1970, Iaroslavl, Unió Soviètica) és un atleta rus, ja retirat, guanyador de dues medalles olímpiques en salt de perxa.

## Biografia

Va néixer el 2 de desembre de 1970 a la ciutat de Iaroslavl, capital de l'óblast de Iaroslavl, que en aquells moments formava part de la República Socialista Federada Soviètica de Rússia (Unió Soviètica) i avui dia de la Federació Russa.

## Carrera esportiva

Va participar, als 21 anys, en els Jocs Olímpics d'Estiu de 1992 celebrats a Barcelona (Catalunya) on va guanyar, en representació de l'Equip Unificat, la medalla d'or en la prova masculina de salt de perxa. Absent dels Jocs Olímpics d'estiu de 1996 realitzats a Atlanta (Estats Units), va participar en els Jocs Olímpics d'Estiu de 2000 realitzats a Atenes (Grècia), on va aconseguir guanyar la medalla de bronze.
Al llarg de la seva carrera ha guanyat cinc medalles en el Campionat del Món d'atletisme, amb una única medalla d'or i únicament l'aconseguí amb la retirada activa de Serguei Bubka; una medalla de bronze en el Campionat del Món d'atletisme en pista coberta i una medalla d'or en el Campionat d'Europa d'atletisme.

### Rècords

Rècords personals :
| Salt | Salt | Data | Seu |
| A l'aire de lliure | 6,05 m | 16 de juny de 1999 | Atenes |
| En pista coberta | 6,00 m | 5 de febrer de 1999 | Budapest |
Salts de més de 6,00 m (a l'exterior) :
| Alçada | Data | Seu |
| 6,05 m | 16 de juny de 1999 | Atenes |
| 6,02 m | 26 d'agost de 1999 | Sevilla |
| 6,01 m | 7 de setembre de 1999 | Berlín |
| 6,00 m | 16 de juliol de 1997 | Niça |
| 6,00 m | 13 de setembre de 1997 | Fukuoka |
| 6,00 m | 4 d'agost de 1999 | Mònaco |

## Enllaços externs

* (anglès) www.iaaf.org - Maksim Tarasov
# Malers

Malers (escrit també Malés) és una masia del poble de la Pedra, al municipi de la Coma i la Pedra, a la Vall de Lord (Solsonès).

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 228. S'hi cita que, a més de Malers, apareix també escrit Mallers
* ↑ Aquesta és la denominació que apareix al mapa de l'ICC, al padró municipal de l'Ajuntament i al llibre Masies del Solsonès
* ↑ Així apareix escrit al padró municipal